Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline tegeles oma asjadega,
vaadates lihtsalt kodus telekat,
kui korraga lõid ta töötoast tuleleegid välja,
levisid kuni esikuni ja lahvatasid kui pikselöögina.
Seda kõike ta kodus!
Ta küsis sama küsimuse, mida teiegi küsiks:
"Mis just juhtus?"
Saame kohe teada.
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik!“
Mu tänane külaline David Edwards
tahab kutsuda kõiki teid, kes te seda saadet praegu vaatate,
kogema Jumala ligiolu
kõigi loodu elementide kaudu.
Ta räägib looduslikest elementidest,
mida on puudutanud Jumala üleloomulik Vaim.
David, mida sa looduslike elementide all silmas pead?
Me oleme näinud kõige loodu nelja elementi.
Maa, tuul, tuli ja vesi.
Oleme näinud Jumala tuld.
Äike lõi kord me hoonesse sisse.
Ühel koosolekul oli tunda kui veepiisku või udu.
Nii et kõik need elemendid on seotud millegi uuega,
mida Jumal püüab täna edastada.
Sa said Jumala tegudest esimest korda teadlikuks 2016. aastal.
Mis siis juhtus?
Minu vaimulik isa saatis minu ja mu naise
ühele teenistusreisile.
See oli esimene kord, kui meid perena välja saadeti.
Olime kirikus käies isiklikult kogenud teatud neid asju,
aga see oli esimene kord, kui kogesime, et Jumal tahab,
et jagaksime neist kogemustest ka teistega.
Nii olime ühel teenistusel, kus jagasin Jumala tuulest,
mida olime ise kogenud me toas puhumas.
Kõik sirutasid oma käed enda ees välja,
oodates seda Jumala tuult
ja suur tuuleiil vuhiseski sealt läbi, nii et osadel lausa juuksed lendasid.
Märkmed, mida inimesed olid teinud, lendasid õhus.
Kuidas saab tuul niimoodi hoones sees puhuda?
Hea küsimus. Kuid Jumalal on kontroll kõige üle.
Tahtsin sellistel puhkudel olla kindel, et tegu polnud õhukonditsioneeriga,
nii et olin igati teadlik ruumis toimuvast.
Jumala Vaim tõesti liikus seal.
Too mõni näide Jumala ligiolust su enda kodus.
Olin kord palves
ja see oli just selline kord, kus ma ei tundnud suurt midagi.
Nii pidin distsiplineerima end, et jääda Tema ligiollu.
Lihtsalt õhutasin end jääma ja mitte minema kohvi järele.
Mõtlesin, mis küll juhtuks, kui jään Ta ligiollu.
Tegin seda vaid Jumala pärast,
mitte selle pärast, mis Temaga kaasneb.
Mõeldes sellele kõigele kuulsin korraga kõva müdinat,
otsekui keegi oleks jooksnud majaesisel terrassil.
Samas teadsin vaimus, et tegu pole mõne kulleriga
ega ka külla tuleva sõbraga.
Mingil moel teadsin, et tegu on Issanda ingliga.
Järgmisel hetkel aga
hakkas kogu me maja Jumala ligiolus rappuma ja vibreerima.
Olen kogenud paari väiksemat maavärinat,
aga see oli teistmoodi.
See oli nagu väga peen vibreerimine.
Otsekui seinad, laed, kandetalad ja vundament oleks ülistanud Jumalat
tänu sellele, et Ta ligiolu oli seal.
Olen mõistnud oma sõprade jutust,
kes on käinud peale surma taevas ja siis maa peale tagasi saadetud,
et taevas on kõik elav.
Seetõttu ka kõik see, millest räägid,
jätab mulje, otsekui taevas tungiks maale.
Absoluutselt.
Üks mu lemmikpiiblisalme on Roomlastele 8:19:
"Sest loodu ootab pikisilmi Jumala laste ilmsikssaamist."
Loodu on otsekui kikivarvukil ootel: "Kus küll need Jumala lapsed on?"
Kuna aga Jumal on üleloomulik,
siis meie Tema lastena oleme samuti üleloomulikud olendid.
Piiblis on öeldud, et me oleme uus loodu,
mistõttu kuhu iganes me välja ilmume,
loodu ise reageerib Jumala perekonnale.
Sa õpetad oma materjalides, kuidas hallata selliseid kogemusi.
Selgita palun.
Usun, et see taandub ootusele.
"Ootus" on üldse üks võimas sõna.
Me ärkame hommikuti ootusega, et Jumal saab tegutsema.
Ma ei mõtle sellele, mida muuta, kui Jumal peaks välja ilmuma,
vaid muutusi saab teha ka siis, kui Jumal välja ilmub.
Kõige olulisem on see,
et Ta oleks esikohal kõiges, mida me teeme.
Jumal on alati liikvel ja tegutsemas. See on juba Tema loomuses.
Ta on tegutsemas siin maa peal.
Kui meil on silmi näha, mida Ta on tegemas
ja me ei keskendu sellele, mida Ta pole tegemas,
siis see annab ruumi ühele võrratule ootuse vaimsusele.
Sa räägid ka nende hetkede taaskülastamisest.
Usun, et kõik, mis taevast maa peale tuleb,
on igavene,
sest see on saadetud igavikust.
Aegadel, kui taevas meid puudutab,
on me vaim kui svamm, mis imab endasse palju rohkem,
kui mida me meeled sel hetkel tajudagi oskavad.
Nii olen osasid oma kogemusi uuesti kogenud.
Ma palvetan ja mediteerin
ning pöördun siis selle kogemuse juurde tagasi,
mõistes, et Jumal tegi sel hetkel nii palju enamat,
kui ma siis tajusin.
Jumal on nii hea ja nii auline
ja vaid hetk Tema ligiolus annab uut jõudu ja muudab meid.
Ma sain vabaks asjadest,
mille osas ei teadnudki, et nendega maadlen,
sest see Jumala ligiolu jääb sinuga, väestab sind
ja täidab sind tuleviku tarbeks.
Hallates seda Jumala ligiolu oled väga valvel,
et sa ei võtaks seda millegi tavalise ja loomulikuna.
Me peame kaitsma selliste kogemuste ehedust.
Mil iganes me kuhugile läheme,
tuleb jälgida, mis seal loomupäraselt toimub.
Oleme kogenud Jumala tuult puhumas kordi ja kordi,
aga samas tahan kanda hoolt selle eest,
et ma ei pane seda tuult mu kõrval oleva konditsioneeri arvele.
Palvetasime kord noorte õpilaste eest,
kui Jumala tuul välja ilmus.
Üks asi on tunda seda tuult ise, kui palvetad kellegi eest.
Kuid sa ei saa teeselda Jumala tuule olemasolu ruumis,
mis on teismelisi täis.
See oli paras väljakutse,
sest teadsin, et Jumal tahab, et jagaksin nendega seda kogemust.
Rääkisime neile enda puhtana hoidmisest
ja milline imeline võimalus see on seda teha,
kui Jumala erakordne ligiolu täidab samal ajal paiga.
Nii ütlesin peale oma juttu, et usun, et Jumal tahab puudutada neid
ja et Ta tahab puhuda seal oma tuulena.
Arvasin, et pean enne palvetama, et juhtida neid selle sisse,
kuid enne veel, kui jõudsin sõnagi öelda,
Jumala tuul juba puhus seal
ja teismeliste silmad ning suud olid üllatusest pärani.
Vat milline viis saada teismeliste tähelepanu!
Kui Jumala tuul seda ei pälvi, siis ma ei tea, mis üldse pälviks.
Üks noormees hakkas üles-alla hüppama,
hüüdes: "Ma pole kunagi varem midagi sellist näinud!"
Kui Jumala ligiolu on kohal, siis see on väga ehe.
Sa ei pea teesklema või ise looma selle kohalolu,
sest inimesed tajuvad ära, kui oled siiras ja ehe.
Kuid ma tahan selle keskkonna enne üle hinnata,
et olla kindel, et kõik on tõene, kui inimesed sellest kuulevad.
Osa inimesi mõtlevad: "See on küll huvitav, millest ta räägib,
aga mis kasu ka sellest kõigest on?"
Kui inimesed kogevad näiteks sellise tuule puhumist,
siis nende usk kasvab ja nad saavad ka terveks.
Räägi sellest ühest inimesest, kelle Jumal tervendas.
Olime naisega poodides ostlemas.
Mul pole probleemi poodides käimisega,
kuigi mu naisele meeldib see kindlasti rohkem.
Nii olime ühes poes, kui ütlesin: "Kallis, lähen istun parem autosse."
Olin tol päeval pisut torssis.
Kõndides veidi tusasena sealt poest välja,
nägin proovikabiinide juures naist, kelle jalg oli roosas kipsis.
Kuigi olin vähe turris,
et lasknud Püha Vaim end sellest häirida,
sosistades mulle: "Tema."
Küsisin vastu: "Päriselt või, Issand?
Kas Sa ei näe, et olen tujust ära?"
Kuid samas teadsin, et taevas tahab teda puudutada.
Ma polnud päris valmis selleks, kui erakordne see saab olema,
aga läksin ta juurde ja küsisin, kuidas tal läheb
ning mis ta jalaga juhtus?
Ta vastas: "Väänasin selle korralikult välja
ja tulin just haiglast."
Küsisin ega ta pahaks pane, kui ma ta jala eest palvetaks?
Põlvitasin keset seda kaubamaja, et panna oma käsi ta jala peale
ja samal ajal voolas kui suur veevoog sealt poe põrandalt läbi.
Olin täiesti šokis ja küsisin ta käest: "Kas tunnete seda?",
mispeale ta noogutas kohkunult.
Küsisin, kuidas ta valuga on ja ta ütles, et see on läinud.
Ta koges seda isegi läbi kipsi.
Ja mis siis sai?
Ta sai täiesti terveks.
Teine kord olite naisega koos kodus ja vaatasite telekat.
Räägi, mis juhtus,
sest kui see poleks kasvatanud su usku,
ei suudaks miski muugi seda teha.
Isegi, kui vaatame telekat või lihtsalt lõõgastume,
püüame ikkagi olla teadlikud Jumala ligiolust
ja sellest, mida Ta on tegemas isegi me endi kodus.
Nii olimegi lihtsalt lõõgastumas,
kui korraga tuleleegid koondusid mu töötoa juures,
voogasid elutuppa ja lõid välguna me kaminasse sisse.
Istusin seal ja mõtlesin: "See ju polnud ometi telekas praegu!"
Su naine nägi seda ka?
Jaa, nägi!
Vaatasime üksteisele otsa, mispeale hüppasin püsti,
et olla kindel, et me maja ei põle.
Vaatasime üksteisele otsa ja mõistsime, et see oli Jumala tuli.
Me ju teame, mis nelipühapäeval juhtus.
Või isegi Azusa tänava ärkamise ajal kutsuti tuletõrje mitmeid kordi välja,
kuna maja katuse kohal nähti leeke.
Nii istusime hämmingus oma toas
ja mõtlesime: "Wau, Jumala tuli on isegi me kodus."
Tegelikult aga on ju ka olemas võlts imed ja tunnustähed.
Kust sa tead, et tegu pole võltsinguga?
Sellised kohtumised viivad mind lähemale Jeesusele.
Saatan ei taha, et keegi jõuaks Jeesuse juurde.
Seega küsimus on, kas see kogemus juhib mind Jeesuse juurde?
Sest küsimus ju pole selles kogemuses endas,
vaid selles, et juhtida mind üha enam ja enam Jeesuse ligi.
Kui Eelija oli Siinai mäel (1 Kn 19) koges ta seal sarnaseid loodusjõude.
Tuul puhus ja purustas mägesid ning kaljusid.
Ühtlasi oli seal tuld.
Kuid see polnud Jumala tegude lõpp.
Jumal rääkis Eelijale hoopis millestki uuest ja värskest.
Seetõttu usun ka, et kui kogeme selliseid asju,
on Jumal liikvel ja tegemas midagi uut.
Usun, et oleme ajaloo suurima ärkamise lävel,
mistõttu kui Jumala lapsed haaravad kinni oma identiteedist
ja teavad, kes nad on;
kui nad teavad, mis on Jumala plaan ja mida nad tegema peaks,
siis oleme ka astumas aega, mis on valmis külluslikuks lõikuseks.
Rääkides eesootavast Jumala liikumisest,
millest ka David praegu räägib,
siis Jumala liikumise "veetase" on üha tõusmas ja tõusmas.
Kujutage ette, et olete suures telgis, mida katab tihe kate.
Korraga see kate aga kaob ja te näete taevaid.
Võimatu?
Kohe kuuleme!
Naaseme peagi saatesse...
Tunned sa vahel, et sind ei armastata
ja parem, kui sa poleks sündinudki?
Et maailmal oleks sinuta parem?
Tõde aga on see,
et on keegi, kes armastab sind väga.
Ta teadis su kohta kõike juba enne aegade algust
ja on varunud su jaoks rikkalikke õnnistusi.
Ta on lugenud kokku iga su valatud pisara
ja rõõmustanud su õnnehetkede üle.
Ta valvab su üle nii ööl kui päeval,
olles su suurim pooldaja.
Ta lõi sind su ema ihus ja võttis su oma perekonda vastu
veel enne, kui midagi oli loodud.
Ta on hoolinud sinust su sünnihetkest alates
ja kuulutab, et oled imeliselt ning kardetavalt loodud.
Ta mõtteid sinu suhtes on rohkem kui liiva mererannal
ja Ta ütleb, et kui ka su vanemad hülgaks su,
oleks Tema ikka olemas su jaoks.
Isegi, kui su ema unustaks su, ei tee Tema seda iial.
Ta on sulle tõeliseks Isaks.
Ta on valinud sind olema Ta Poja sarnane,
et võiksid olla osa Tema perekonnast.
Ta lubab, et võid tunda Ta armastust ja loota selle peale.
Tema armastus on täiuslik.
Ta ei hülga sind iial.
Ta on tõotanud hoida sinu ligi, kui Sina hoiad Tema ligi.
Tahaksime sulle Temast rohkem rääkida,
mistõttu lae endale alla tasuta E-raamat,
mille leiad ekraanil nähtavalt kodulehelt.
Naaseme saatesse.
David, oled äsja andnud välja raamatu kõige kohta, millest täna räägime.
Selle pealkiri on "Saladuslik. Liikudes Jumala müsteeriumites".
Miks sa selle kirjutasid?
Kui ma avan Piibli,
siis minu jaoks on see lugu inimeste üleloomulikest kogemustest,
kes on elanud enne meid.
Heebrealastele 12:1 on öeldud,
et meid ümbritseb suur tunnistajate pilv.
Usun, et nad ulatavad meile teatepulga,
viimaks Jumala liikumist edasi uuele põlvkonnale.
Lugedes neid lugusid Piiblist
kogesin seda kui kutset olla osa sellest loost
ja kogeda Jumalat nõnda samuti
nagu need usukangelased on seda teinud.
Nii et kui hakkasin siis kogema sarnaseid asju,
mida Piiblis on kirjeldatud,
tahtsin jagada seda kogu maailmaga,
et nad võiks teada, et nad on Jumala pojad ja tütred
ja Jumal on väga hea Isa,
kelle igatsus on, et kogeksime Teda kõigil viisidel,
mille kaudu Ta on end kättesaadavaks teinud.
Kas see toimiks üksõik, kelle puhul?
Kas Jumal ilmutaks end selliselt ükskõik, kellele?
Oleme ju kõik Tema lapsed.
Jumalale meeldib anda oma lastele häid ande
ja Ta ei hoia meie eest midagi tagasi.
Nii on Ta nende erakordsete viiside kaudu
kättesaadav kõigile.
Seetõttu ju need lood Piiblis ongi,
et anda meile teada, milline Jumal on ja mida Ta teeb
ja mida Ta teeb ka meie heaks, meile ja meie kaudu.
Pidasite ühte telgikoosolekut,
kui seal ilmnes midagi väga üleloomulikku.
Ma pole millestki sellisest isegi varem kuulnud.
Mis siis juhtus?
Jah, meil oli telgiteenistus koos kahe külaliskõnelejaga
ja me ülistasime üheskoos Jumalat.
Need olid imelised päevad,
kus paljud inimesed said päästetud ja terveks.
Ülistasime parasjagu Jumalat, kui üks noor naine jooksis mu juurde
ja küsis, kas ta võib näidata mulle pilti,
mille ta oli vaid hetk tagasi oma telefoniga teinud.
Muidugi olin nõus.
Võin siinkohal kinnitada,
et ma polnud valmis selleks, mida peagi nägin.
Seal pildil olid ühel pool ta sõbrad
ja teisalt oli pildi nurk suunatud telgi katusele,
mille all me olime.
Ainult et seal, kus pidanuks olema telgi katus,
oli hoopis tohutu taevalaotus.
Pildilt jäi mulje, otsekui taevas puudutaks maad.
Tähed paistsid isegi läbi postide, mis telki püsti hoidsid.
Seal polnud aega või võimalust,
et tegu olnuks kunstlikult tuunitud pildiga.
Olin näinud seda naist ka me varasematel teenistustel
ja teadsin, et ta armastab Jumalat.
Ta oli sama palju hämmingus ja šokis, kui meie,
kui seda pilti nägi.
Pole kahtlustki, et selle naise ootused ulatusid taevani
ja eks see olegi selliste imede- ja tunnustähtede mõte.
Mis järgmine päev sai?
Kõik sellised kogemused
viivad üha uute kogemusteni ja üha enama Jeesuse ligioluni.
Võin ju olla Temaga üks päev väga lähedane,
aga see lähedus kogub tuure ja lahvatab selliselt,
et olen järgmine kord veelgi lähemal.
Selle noore naise süda oli seda pilti vaadates kui tule sees,
mistõttu, kui ta järgmine päev tagasi tuli,
oli ta ühtpidi valmis tegema uusi fotosid,
et saada mälestusi neist telgikoosolekutest,
kuid ta tuli ka ühe ootusega,
et Jumal teeks veel midagi üleloomulikku.
Koosolek oli vaid veidi aega kestnud, kui me pilgud kohtusid
ja ma nägin teda taas liikumas mu poole.
Mul tuli kananahk peale, sest ma teadsin, et tal on midagi,
kuna ta oli nii täis ootust Jumala liikumise järele.
Ta oli käinud enne koosoleku algust telgis ringi
ja lihtsalt teinud mõningaid pilte.
Ühel pildil, mida ta mulle ka näitas,
oli tähistaevas ja Jumala au otsekui asendanud telgi katuse.
Tegu oli suure telgiga, mille katus oli kaarjalt kinnitatud.
Nii oleks pidanud seal pildil
ka seda valget kaarjat telgikatust näha olema,
kuna selle all põlesid tuled ja ülistati Jumalat.
Kuid see polnud see, mis pildilt vastu vaatas.
Vaadates seda pilti, oli näha,
kuidas taevas või kosmos paistis selle telgi katuse kohal.
Tavaolukorras avanenuks selline vaatepilt
taevalaotuses ja telgi taga.
See aga oli kui prohvetlik killuke kõigest,
mis oli toimumas vaimusfääris,
kus Jumala au ja taeva hiilgus kiirgasid kõige täiega sel fotol.
Sa annad väga selgelt mõista,
et imed, tunnustähed ja kogemused ei ole meie tulevik.
Meie tulevik on Jeesus.
Kui kõik need asjad on Temast,
juhivad need meid ka tagasi Tema juurde.
Ehe ja siiras kogemus on kogemus Tema ligiolust,
mis omakorda tähendab Tema palet.
Olles kogenud midagi sellist,
ei igatse ma pöörduda mingi muu asja juurde,
vaid langeda põlvedele ja tänada Jeesust selle eest,
et Ta puudutab mind sellisel kaunil ja imelisel moel.
Luuka 12:3 on öeldud, et kõik, mida kogeme oma palvekambris,
selle toob Jumal ka avalikkuse ette.
Kuid usun, et sellel on ka teine külg.
Kui kogeme Jumalat avalikult,
saab sellest kui alabasternõu ülihinnalise salviga.
Ja kui siis keegi ei vaata, saame minna tagasi Ta jalge ette
ja valada selle kallihinnalise õli Ta jalgadele,
öeldes: "Jeesus, ma ülistan Sind. Ma armastan ja jumaladan Sind.
Aitäh, et saan kogeda Sind sellisel imelisel viisil."
Üks väga oluline asi, enne, kui David te eest palvetab.
Korrake järgmist palvet minu järel ja mõelge seda kogu südamest.
Kallis Jeesus,
olen teinud palju pattu.
Usun, et Sa surid minu pattude eest
ja Sinu vere ning vermete läbi olen ma kõik andeks saanud.
Nüüd, mil olen Jeesuse nimel andeks saanud,
palun, et oleksid mu Issand ja Päästja.
David, nüüd aga saad paluda.
Oled ehk mõelnud, et tahad sirutada oma käed välja
ja sirutuda Jumala poole,
saades veelgi enam osa Temast, mis on igati kättesaadav.
Usun, et osad teist on oodanud aega, mil Jumal murraks läbi te elus.
Usun, et see aeg ja hetk on nüüd käes.
Jumal murrab läbi ja taevas tungib te ellu.
Kui teil on rahalisi vajadusi, otsige lahendusi Jumalalt.
Kui teil on füüsilisi vajadusi, otsige lahendusi Jumalalt.
Kõige enam aga usun,
et need imelised kohtumised saavad olema kui armastuskirjad teile
meie väga, väga healt Isalt.
Ta tahab, et teaksite, et Ta jumaldab ja armastab teid.
Kõik need kogemused pole vaid minu
või kiriku ajaloos mainitud inimeste jaoks,
vaid Jumal teeb end kättesaadavaks
ühel täiesti uuel, aulisel ja võimsal moel.
Jeesus, puuduta oma rahvast oma eriliste kohtumiste ja au läbi,
et nad võiks veelgi enam tunda sind.
Jeesuse nimel.
See kõik ongi nii minu kui teie elu eesmärk -
tunda Jeesust rohkem.
Palve mängib olulist rolli
saamaks osa Jumala õnnistustest ja tõotustest su elu jaoks.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada,
millal sa igapäevaselt palvetad.
Kasutada meie ülemaailmse palvekogukonna hüvesid
jagades seal oma palvesoove teistega.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt selles üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Pidev mure haiguse pärast võib olla muserdav.
Teadmatus, mis saab juhtuma, stress haiglaravi kulude pärast
ning mure selle pärast,
et sa ei saa enam teha sulle meeldivaid asju.
Usu kaudu tervenemine on enamuse jaoks müsteerium.
Sid Roth'i E-raamat kätkeb endas tervendussalme Piiblist.
Mediteerides Jumala tõotuste üle,
saad osa üleloomulist sfäärist, mida nimetatakse taevariigiks.
Usk ja tervenemine pole siis enam müsteerium.
Tasuta E-raamat on allalaetav ekraanil nähtavalt aadressilt.
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN kristliku netivõrgustiku kaudu näed erinevaid saateid 24/7.
Seda nii nutiseadmete kui Smart-TV kaudu.
Võin vaadata oma lemmiksaateid, mil iganes soovin.
Mu trennid on täiega raamidest väljas, nii nagu ISN taskuhäälingudki.
Lae tasuta ISN äpp alla juba täna!
Järgmises saates...
Jumala igatsus on vabastada tervist ja terviklikkust,
kuid tervenemine jääb sageli pidama
me mineviku valusate kogemuste armide taha.
Tegu on trauma vaimuga.
Kui see aga saab murtud, murrab ka tervenemine läbi.
Vaadake meid järgminegi kord,
murdes trauma vaimu väe ja saades oma elu tagasi.
Tõlge: Anne-Ly Raukas